Sag anlagt den 31. juli 2013 – Europa-Kommissionen mod Den Slovakiske Republik
(Sag C-433/13)
Processprog: slovakisk
Parter
Sagsøger: Europa-Kommissionen (ved A. Tokár og F. Schatz, som befuldmægtigede)
Sagsøgt: Den Slovakiske Republik
Sagsøgerens påstande
Det fastslås, at Den Slovakiske Republik har tilsidesat sine forpligtelser i henhold til artikel 48 i traktaten om Den Europæiske Unions funktionsmåde og artikel 7 og 21 i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger 1, idet den har afslået at tildele de berettigede med bopæl i en anden medlemsstat end Den Slovakiske Republik en plejegodtgørelse, et omsorgstillæg og en godtgørelse som kompensation for de meromkostninger, der er en følge af lov nr. 447/2008.
Den Slovakiske Republik tilpligtes at betale sagens omkostninger.
Søgsmålsgrunde og væsentligste argumenter
Kommissionen har gjort gældende, at en plejegodtgørelse, et omsorgstillæg og en godtgørelse som kompensation for de meromkostninger, der følger af lov nr. 447/2008, er ydelser i tilfælde af sygdom i henhold til artikel 3, stk. 1, litra a), i forordning (EF) nr. 883/2004, som skal udbetales til de berettigede, uanset om disse ikke er bosat i den berørte medlemsstat (i det foreliggende tilfælde Den Slovakiske Republik). Endvidere må national ret ikke begrænse de berettigedes ret, når disse ikke har bopæl på slovakisk område, til at modtage ydelser. Slovakisk ret, der fastsætter en sådan begrænsning, er derfor ikke forenelig med artikel 48 TEUF og artikel 7 og 21 i forordning (EF) nr. 883/2004.
____________
____________
1     EUT L 166, s. 1.